November | 2018 | Poerdezmerdez
Ontmoet vir Poerdez …
MenzseMan dra so ‘n hempie:
In die kursus wat menz nou by Udemy doen, sê die fasiliteerder BE AUTHENTIC. Be true to yourself, always be you.
Soek jy na motivering …
… of ‘n rede? Dalk kort jy ‘n skop onder die gat? Wel, sien onder. Menz dink dis duidelik genoeg – Poerdez-styl.
Pienk is die kleur van die onderdrukkers …
Menz is seker die Vrymesselaars en die Illuminati is by hierdie plan betrokke:
Ons (van Hoofkantoor) moet volgende jaar by ons jaarlikse konferensie, in Januarie, pienk hempies aan trek.
Menz is eerstens nie ‘n tropdier nie. Tweedens hou menz nie daarvan om op te dress as ‘n marshmallow nie. Derdens, gaan dit bots met menz se blou hare.
Dus: nee. (Sien menz is beleefd, menz sê nie FOKnee of norrefok nie …).
Fok, menz raak sommer net soos die NAAFI’s wat in die franchise kantore werk.
Vrouvolk in die mall …
Menz hoor die naweek dat sekere jong familielede loop en kougom kou in die mall sodat die outomatiese reaksie van kou, die kakebene weer bymekaar bring en hulle nie oopmond na al die pragtige jonge dames staar nie.
Bygesê, hulle bly op ‘n afgeleë plekkie en werk op plase in die week, so hulle blootstelling is min en selde.
Menz het vroeg al vir menzseMan gesê hy kan maar kyk soveel hy wil, maar as hy begin kwyl word hy net daar gedonner.
Het ondervinding, soek werk op plaas …
Menz het hierdie op FB gesien en gedink dis baie skerp:
‘n Eiertjie lê,
Ek sal deur die wingerd loop met wingerdgriep en die wrange vrugte pluk.
Vroeg smôrens sal ek die room afskep, en op eiers loop.
Ek kan natuurlik ook balke saag, twak verkoop, appels swaai, en jou wys waar Dawid die wortels gegrawe het.
My spesialiteit is om pêrels voor die swyne te werp en met ‘n ander man se kalwers te ploeg.
Ek sal saam met die hoenders gaan slaap!
Ek sal vir jou die bul by die horings pak.
My weiveld ondervinding is om vir Wolf skaapwagter te maak en ook om agteros in die kraal te kry na dit by Daantjie in die kallerhok was.
Ek kan skape tel.
Ek kan die dam onder die eend uitruk, en ek kan hond haar afmaak.
Ek is ‘n perd van ‘n ander kleur, ouens soos ek is so skaars soos hoendertande. Ek werk vir ‘n appel en ‘n ui!
Laat weet my asseblief spoedig.
Ek kan enige tyd begin, net nie hierdie Saterdag nie, Jakkals het my genooi vir sy troue.
Hy trou met Wolf se vrou.
Krismis op die 8ste of 15de Desember …
Hier gaan ons, skiet maar. Maak net seker jy skiet raak.
As “jy” uit die goedheid van jou hart donasies vra om vir die wit mense in die wit plakkerskampe ‘n Kersete op die 8ste of 15de Desember te gee, klink daar vir menz ‘n vals noot op. Die 8ste of die 15de is nie Kersfees nie …
Sal dit nie meer beteken as “jy” en jou gesin die ete doen OP Kersdag en dit saam met die armes verduur nie? Want net so min as wat jy wil hê dat daar van jou ‘n showpiece gemaak word, net so min wil hulle hê dat daar van hulle showpieces gemaak word.
Sal twee weke se kruideniersware (wat dieselfde gaan kos as een Kersete per gesin) nie meer waardeer word nie? Sal dit nie meer betekenis hê as om 1x per jaar van onthou te word vir een ete nie?
Die sentiment daaragter is alles goed en wel, maar hoe lank gaan die vals noot nog in hulle ore weerklink en die kos laat vassteek in hulle kele?
Kommintaar op 100 goeie idees … 41 – 60
Fok dit, as dit nodig is, maak ‘n geraas Dring aan op jou regte. Sit neer jou voet.
Jip, sê wat jy wil sê en kry klaar. Moenie iemand belittle nie en moenie kak grappies oorvertel wat nie snaaks is nie.
Menz doen nie foto’s nie. Menz hou nie van hoe menz op foto’s lyk nie. Moenie menz afneem nie. Punt.
Fokkit, maar dit IS lekker om ten minste die “I told you so” gevoel te kry. Maar geniet dit maar in jou innerlike binneste, ander dag is die eier weer op jou gesig …
Cool. Pas jou goed op en dit hou langer. Maar niemand kan iets aan die luggage handlers se optrede by die lughawe doen nie – goedkoop of duur …
Menz se verjaarsdae is nie vir menz spesiaal nie, alhoewel menz onbewustelik met elke verjaarsdag ‘n kopskuif maak. 2018 s’n was “NEE”. Menz hou daarvan om ander te bederf op hulle verjaarsdae. Giving gifts is een van menz se 5 Love Languages, receiving not so much … Maar as jy dan vir menz iets wil gee, kies dan ‘n tjoklit van die Spar se rak af met menz in gedagte, moenie een of ander 2de handse besitting re-gift omdat jy vergeet het of skuldig voel nie. Maar, ja, MOET NIE JOU MA SE VERJAARSDAG VERGEET NIE. Jy sal nooit die einde daarvan hoor nie…
Menz is nie ‘n goeie raaier nie, en die menze vir wie menz persente koop gee gewoonlik ‘n lysie sodat menz iets kan kry wat hulle graag wil hê.
Menz doen nogal daai, menz is die verantwoordelike ene – dus voel menz altyd skuldig al het die kat kleintjies gekry en was menz nie betrokke nie. Menz gee ook erkenning maklik.
Life’s a bitch and then you die. Trek op jou big girl pantaloons, maak die bra-strappies stywer en face life as and when it happens. En as jy platgeslaan word, staan op en stof jouself af en skreeu agterna: You hit like a girl!
Verwys na vorige kommintare oor beached whales en Greenpeace ….
Menz sal as menz fokkin wil. Maar vir mooi of ongewoon, nie vir gebreke of lelik nie.
Yes Sir, no Sir, how high Sir? Norrefok, skiet eerste. veral in SA met ons polisiediens.
Die een is nogal true – dit werk. As dit vir jou belangrik genoeg is, staan op en dis gewoonlik die laaste keer wat jy sal nodig het om terug te baklei teen daardie persoon. Maar somtyds boelie mense met ‘n stortvloed van woorde en menz kry geen kans om te antwoord of menz se kant te stel nie (en daardie persoon is altyd reg en sal aanhou tot jy ingee), dan draai menz eerder om en loop weg. It’s just not worth it.
Menz moet hard op hierdie een konsentreer: om nie menzself te herhaal as die ander persoon nie geluister het nie. Of geluister het met die doel om te antwoord en dus die punt totaal en al bypass. Menz hou op praat wanneer menz besef dat menz menzself herhaal en los dit dan daar.
Hierdie is nie so ‘n moeilike een vir menz om te doen as menz die verkeerde party was of die fout gemaak het nie. Maar jy gaan norrefok jou issues voor menz se deur kom lê en maak asof menz die skuldige party is nie. Moet nie die racism kaart speel as jy skuldig is of nie ‘n antwoord het nie – beide kante toe. En nee, alles is nie Apartheid en Jan van Riebeek se skuld nie.
As menz offer en die job bly die job, dan maak menz graag klaar. Maar as jy halfpad deur die job verander wat alles anders beïnvloed, dan kan menz nogal moerig raak. Maar gewoonlik ook klaar maak.
Menz trek allerhande afvlerkvoëltjies en weduwees en wese en snaakse karikature aan na menz toe omdat menz oogkontak maak, sê menzseMan. Maar vir ‘n opregte dankie, is oogkontak nodig want dan’s dit klaar.
Of die kassiere, of die tea lady of die vloerwasser. Almal het nodig om hulpvaardig of nodig te voel. Moenie soos menz sê: dankie vir fokkol, of dankie dat jy so lank met jou maaitjie gesels het dat menz kan gehad het om al die tjoklits op die tak te sample terwyl julle besig was nie.
Menz is nie veronderstel om met menz se mond vol kos te praat nie. Daarom verloor menz ook nie gewig nie, want menz moet gedurig menzsemond vol kos prop om nie beheer oor menzsemond te verloor nie (menz kan nie so vinnig voete ruil nie, sien?).
Die lysie word al hoe langer …
Ons boikot mos alles en almal, al het ons net 1 kant van die storie se 3 weergawes gehoor (myne, joune en dit wat werklik gebeur het).
Dan hol die tannies undercover by Woollies in op tye wat die samelewing hulle dalk nie daar gaan sien nie, gooi petrol by Sasol in in die diep donkerte van die nag en sluip net na oppmaaktyd by Clicks uit want hulle weet die res slaap nog … Maar wanneer dit PK-tyd is (nee, nie die een waaraan julle dink nie – hierdie een staan vir polities korrek), dan kuier ons saam met die Khumalos by Spur.
Sovêr menz kan onthou, is die lysie tans:
Het menz iemand uitgelaat?
Een van die dae doen ons weer die Groot Trek – seker terug Kaap toe die keer.
Kommintaar op 100 goeie idees … 21 – 40
Ons was vir twee weke sonder TV en menz het agtergekom hoe daardie stukkie glas menz se lewe kan leeg suig. Soos ‘n verslawing. Sieldood. Nie alle programme nie, maar menz dink dat menz eerder sal boeklees as om net na die kasse te sit en staar.
Ja, ja, maar daar is min dinge so lekker soos varsgebakte warm brood met botter en ietsie. MenzseMan kan nogal sy pad deur ‘n brood werk as sy pille inskop en menz hom nie gou genoeg in die bed kry nie … mind you, hy kan nogal sy pad deur heelwat dinge werk as sy pille inskop (menz loer elke oggend vlugtig of sy kussings nog daar is …)
Maar nie ‘n pappe nie, foknee! As ‘n man eers my vingers in so ‘n dwarsgreep versamel en jy nie weet of jy moet skud of vroetel nie, wil menz die horries kry.
Draadsitters, jip. Met menz se Libra-eienskappe, vat menz partykeer ‘n rukkie om al die plusse en minusse op te weeg. Maar net partykeer. Meestal is dit ‘n direkte ja of nee. In of uit. Nie uhm of ahhh nie. Menz veg nogal gereeld teen menz se analysis-paralysis met die een, maar gelukkig kom menz foktog op ‘n besluit af. (Nie altyd die gewildste besluit nie, mind you).
Doen dit ordentlik as jy nou wel die moeite gaan doen om dit te doen. Maar nee, menz rok nie. Het jy al ‘n oorgetrekte balie in flowers of stripes gesien? Nope. Punt.
Menz sal as menz die kans kry, maar menz is halfpad bang vir die uitslag. Ons het genoeg karikature in onse parlement …
As jy jou haarkapper vertrou, vat die kans. Maar ‘n wildvreemde ene op ‘n groot dag, nee.
En matrasse. Ons het onlangs ons dubbel-roeiboot ingeruil vir ‘n wolkie. Dis lekker slaap daai! Skoene en bande kos amper ewe veel, maar om ‘n speed wobble op high heels te hê, is nie halfpad so gevaarlik as om ene @ 140 km/h te hê nie …
Dis Afrika dìe, broer, en die son is warm. Menz eet maar liewer menz se packed lunch by menz se tafel terwyl menz ‘n gametjie of twee op FB deur werk. Somtyds het die vark in die pan geval, dan werk menz hom so kouende daaruit. Soms kan die vark wag … hang af hoe hy/sy hom/haar gedra.
Friends? What’s that? Can you eat it? Oh, fwiends!!! Nee, menz het nie van daai nie. Menz het op ‘n stadium gedink menz het ‘n beste ene (dis nou behalwe vir menzseMan), maar fwiendship is ‘n tweesnydende swaard. As dit nie gebalance is nie, is dit ‘n fokop.
Menz is baie sinies en distrusting, dus voel menz gewoonlik soos die nuwe kid tussen bekendes. Maar menz is gewoonlik beleefd en probeer almal insluit. Maar soms, net soms, is daar iemand wat op 1ste aanblik menz se derms in menz se keel wil laat opklim om menz te probeer verwurg in ‘n poging om gespaar te bly. Gelukkig gebeur dit min.
Goeie fok, doen tog navorsing oor waarheen jy gaan! Ons is ‘n paar jaar terug Namibië toe saam met familie, menz het artikels en roetes en kostes en lysies en goeters alles reg gehad, afstande uitgewerk, geld weggesteek in Aromat houertjies, 3 stelle afskrifte van die verlangde dokumente gehad, alles. (Bietjie oorboord, menz weet, but rather up shit creek with a paddle). Die familie daag op met ‘n drolkewertjie en glas eetware in ‘n skottel, tentjie en opblaasbeddens en geen clue nie. Wees tog bewus van wat om jou aangaan, selfs by die huis.
Veral nie as jy lyk soos ‘n vaatjie oorgetrek met blommetjies of strepe nie.
Bly by die reëls en (probeer) bedagsaam bly. Net omdat ons erg-getande medeburgers oor rooi verskeersligte jaag en padtekens as voorstelle gebruik, beteken dit nie dat JY wat van beter weet, dit ook kan doen nie. Sies vir jou! En ry tog as jy moet ry, want as nog een bliksem weer voor menz indraai en dan sit en poer-poer, gaan genoemde bliksem ‘n wheel spanner dwars in hom se hol opgedruk hê.
Gelukkig het menz nie byname op skool gehad nie, maar na bewering word daar deesdae na menz verwys as: die rebel, die opstoker, die moeilikheidmaker, die een-wat-nie-stil-bly-nie. O ja, en menzseMan verwys soms na menz as Die-Een-Wat-Gehoorsaam-Moet-Word. Wonder why?
Soms, meestal, gedeeltelik.
Do unto others … As jy kan uitdeel, moet jy kan ontvang ook, anders doen jy niks.
Nooit. Nie eers as sy haar bubblegum-roomys met agurkies eet of garlic polony met stroop nie.
Menz maak menz se eie ancestry, daar is bittermin om op trots te wees (plaas die bliksems eerder in Europa gebly het of in die Kaap, maar NEE, toe fok hulle mos Noord! O ja, menz se oupa aan die een kant was vlugtig Burgemeester van Pretoria-Noord toe dit nog twee dagreise te perd van die plein af was.
perdebytjie oor $13,609,000.00USD vir jou as j…